(Aangestuur vanaf Nylstroom)
Nylstroom se ligging in Limpopo
Koördinate: 24°42′S 28°24′O﻿ / ﻿24.700°S 28.400°O﻿ / -24.700; 28.400Koördinate: 24°42′S 28°24′O﻿ / ﻿24.700°S 28.400°O﻿ / -24.700; 28.400
83,3 km² (32,2 vk m)
504/km² (1 305,4/myl2)
Wikimedia Commons bevat media in verband met Modimolle.
Nylstroom, amptelik Modimolle ("Plek van die Geeste"), is 'n dorp in die Waterberg-streek van die Suid-Afrikaanse provinsie Limpopo, sowat 135 kilometer noord van Pretoria. Die ekonomiese basis van Nylstroom is landbou (met sitrusvrugte en druiwe as die vernaamste produkte), veeteelt en toerisme.
In die veertigerjare van die 19de eeu vertrek 'n groep Voortrekkers, bekend as die Jerusalemgangers, onder "die profeet" Johan Enslin op soek na die Heilige Land. Toe hulle die gebied van die huidige Nylstroom bereik het, glo hulle dat hulle die oorsprong van die Nylrivier ontdek het en vestig hulle in die streek. Die naam van die dorp en die nabygeleë Nylrivier verwys nog steeds na hulle tog en oortuigings.
Die NG gemeente Waterberg, wat in 1860 gestig is, staan bekend as die oudste in Afrika suid van die Sahara en noord van Pretoria. Eweneens is die Gereformeerde kerk Waterberg, gestig in 1859, die oudste van dié kerkverband in dieselfde streek. 'n Spoorwegverbinding met Pretoria is in 1898 geopen. Nylstroom was die woonplek van die voormalige Eerste Minister van die Republiek van Suid-Afrika, JG Strijdom.
Tydens die Tweede Vryheidsoorlog rig die Britte 'n konsentrasiekamp vir vroue en kinders naby die dorp op. 544 van hulle is in die kamp oorlede.
Weesgerus, vakansieoord 3 km buite die dorp
↑ 1,0 1,1 1,2 Som van die Hoofplekke Phagameng en Modimolle tydens die 2011-sensus.
↑ (af) Olivier, ds. P.L.. 1952. Ons gemeentelike feesalbum. Kaapstad en Pretoria: N.G. Kerk-uitgewers.
Ontsluit van "https://af.wikipedia.org/w/index.php?title=Modimolle&oldid=2029507"
Die bladsy is laas op 18 Augustus 2019 om 23:34 bygewerk.